གསལ་ཀློང་དུ་རྡོ་རྗེ་གཞོན་ནུའི་སྐུ། །ཤིན་ཏུ་ཆེར་གསལ་ཁྲོ་
ཚོགས་དང་བཅས་པས། །ཕྱག་མཚན་བཏབ་པས་འབྱུང་པོ་གདུག་པའི་
ཚོགས། །ཐལ་བར་བརླགས་པར་མཛད་ལ་གསོལ་བ་འདེབས། །མཁའ་འགྲོ་
གསང་འདུས་ཚོགས་སྐབས་སྟག་ལྤགས་སྟེང་། །གཙོ་མོ་སྟག་ཤམ་ཅན་
བཞུགས་མཁའ་འགྲོའི་ཚོགས། །བྱིས་པའི་བམ་རོ་ཞིག་གི་ཚོགས་འཁོར་
ལ། །རོལ་པའི་ཉམས་སྣང་གསལ་ལ་གསོལ་བ་འདེབས། །འོད་གསལ་དག་ཏུ་
གླིང་རྗེ་གེ་སར་གྱིས། །ལྷ་དར་མེ་ལོང་ལ་སོགས་ནོར་སྣ་ཕུལ། །དགྲ་ལྷ་རྩེ་རྒྱལ་
རེད་ཅེས་དགྱེས་ཉམས་བསྟན། །པུ་ཏྲས་བྱིན་རླབས་ཕུལ་ལ་གསོལ་བ་
འདེབས། །སྒྲིབ་བྲལ་ཡེ་ཤེས་ཉམས་ཀྱི་སྣང་བའི་ངོར། །ཐིག་ལེ་ནག་པོའི་འོད་
ཀྱི་གུར་ཁང་དབུས། །ཆོས་སྲུང་གཙོ་བོ་གུར་གྱི་མགོན་པོའི་སྐུ། །ཡོངས་རྫོགས་

གསལ་བར་གཟིགས་ལ་གསོལ་བ་འདེབས། །མཁའ་འགྲོའི་གཙོ་མོ་ཡེ་ཤེས་
མཚོ་རྒྱལ་ཉིད། །སྐུ་དང་རྒྱན་དང་ཕྱག་མཚན་ངེས་མེད་ཅན། །ཡང་ཡང་
འཁོར་ཞིང་གལ་ཆེའི་གསང་དོན་སྐོར། །ལུང་བསྟན་ཐོགས་མེད་ཕུལ་ལ་
གསོལ་བ་འདེབས། །མཁའ་འགྲོས་དར་ལྡིང་ནམ་མཁར་བཏེག་པའི་
སྐབས། །ཡེ་ཤེས་རྡོ་རྗེས་རལ་གྲིས་དར་ཐག་བཅད། །ཨ་ཡུ་དཱི་པྃ་རྡོ་རྗེ་རྒྱ་གྲམ་
གྱི། །ཞབས་བརྟན་ལེགས་པར་ཕུལ་ལ་གསོལ་བ་འདེབས། །མགོན་པོ་ལེགས་
ལྡན་གུས་འདུད་ཕྲིན་ལས་བསྒྲུབས། །དཔལ་མགོན་བྲམ་གཟུགས་མདུན་དུ་
ཆེད་ཕེབས་ནས། །སྐུ་གསུང་ཐུགས་དང་ཡོན་ཏན་ཕྲིན་ལས་ཀྱི། །དབང་
བསྐུར་རྫོགས་པར་ཕུལ་ལ་གསོལ་བ་འདེབས། །སྔགས་སྲུང་དྲག་མོ་ཨེ་ཀ་ཛ་
ཏྲི་དང་། །དཔལ་ལྡན་ལྷ་མོ་ཨ་ཕྱི་ཆོས་སྒྲོན་སོགས། །རྟག་ཏུ་འགོ་ཞིང་བར་
ཆད་སེལ་བ་དང་།
།གང་བཅོལ་ཕྲིན་ལས་བསྒྲུབས་ལ་གསོལ་བ་
འདེབས། །བསྟན་ལ་འཚེ་ཞིང་སྐྱེ་འགྲོའི་སྲོག་འཕྲོག་པའི། །དམ་སྲི་རྒྱལ་
འགོང་འབྱུང་པོ་གདུག་པ་ཅན། །ཁྱེད་ཀྱི་ལྷ་སྔགས་དྲག་པོས་གཟིར་བྱས་
ཏེ། །བསྟན་འགྲོའི་བར་ཆད་སེལ་ལ་གསོལ་བ་འདེབས། །གྲུབ་ཆེན་ཐང་རྒྱལ་
སྐྱབས་སྦྱིན་ལྕགས་ཐག་བསྣམས། །སྨུག་ནག་ཐུགས་ཀར་གུ་རུ་ཡུམ་སྦྱོར་
ཅན། །ཆེ་གསལ་མཁའ་འགྲོ་བཞི་ཡིས་བསྐོར་བ་ལས། །དབང་བླངས་ཐུགས་
ཉམས་རྒྱས་ལ་གསོལ་བ་འདེབས། །སྐུ་ཚབ་བསྒྲུབས་པས་དྲོད་དང་གཟི་
བརྗིད་འབར། །བདུད་རྩི་སྨན་སྦྱོར་སྒྲུབ་ཁང་འཇའ་འོད་འཁོར། །ཆོས་འཁོར་

གསོལ་འདེབས་ཀྱི་ཚོམས།
འགའ་ལ་རིན་ཆེན་མེ་ཏོག་བབས། །གྲུབ་མཚན་མངོན་དུ་གྱུར་ལ་གསོལ་བ་
འདེབས། །བགེགས་བསྐྲད་ཚེ་ན་སྐུ་རྟེན་ཆེས་ཆེར་གཡོས། །རྣམ་སྲས་གཏོར་
སྦྱོར་མཛད་པས་དམག་སྣ་བཟློག །ཉང་གི་རྟ་ནག་དབང་དུས་བྲག་འདྲེ་
བསྒྲལ། །མཐུ་སྟོབས་དབང་ཕྱུག་ཁྱེད་ལ་གསོལ་བ་འདེབས། །གནས་བརྟན་
དགོན་དུ་ས་འདུལ་བྱིན་འབེབས་སྐབས། །མཐའ་འདྲེ་དོང་དུ་བསྟིམས་ཤིང་
ནམ་མཁའི་དབྱིངས། །ཨོ་རྒྱན་གུ་རུ་རིག་འཛིན་འཁོར་བཅས་ཀྱིས། །དགྱེས་
པའི་གར་སྟབས་མཛད་ལ་གསོལ་བ་འདེབས། །ཆུ་རྟར་མདོ་ཁམས་ཕྱུགས་
ནད་མཆེད་གྱུར་ཚེ། །ཐུགས་གཏད་གཟིར་བས་ནད་བདག་དངོས་གཟུགས་
སྟོན། །སྲོག་སྙིང་ཕུལ་བར་བཀའ་བསྒོས་དམ་བསྒྲགས་ལྟར། །ནད་ཡམས་རྒྱུན་
ཆད་གྱུར་ལ་གསོལ་བ་འདེབས། །ནང་ཆེན་རྒྱལ་སར་སྒྲོལ་དཀར་སྤྱན་གསལ་
འཁྲུངས། །གངས་རི་ཐོད་དཀར་སྨན་གྱི་བཟང་དྲིས་ཁྱབ། །རི་མདའི་དུང་
དགོན་རབ་གནས་མེ་ཏོག་བབས། །བྱིན་རླབས་ཉེ་རིང་མེད་ལ་གསོལ་བ་
འདེབས། །གཉའ་ལོ་ཙཱ་བ་ཞལ་སྨུག་དབུ་སྐྲ་ཅན། །རིང་འགགས་གཟན་རིང་
སྐུ་བོང་ཆུང་བ་ཡིས། །གསང་འདུས་འཇམ་པའི་རྡོ་རྗེའི་དཀྱིལ་འཁོར་
སྤྲུལ། །དབང་བསྐུར་དབྱེར་མེད་ཐིམ་ལ་གསོལ་བ་འདེབས། །འཇམ་དཔལ་
བཅུད་ལེན་རིལ་སྒྲུབ་བཟླས་ཐུན་སྐབས། །སྒྲུབ་དཀྱིལ་སྟེང་དུ་འཇམ་དཔལ་
ཡབ་ཡུམ་འཁོར། །དབྱངས་ཅན་རིགས་བཞི་ཆེས་གསལ་རེ་རེ་བཞིན། །འཁྲིལ་
སྦྱོར་བདེ་ཉམས་བཞེས་ལ་གསོལ་བ་འདེབས། །འོད་གསལ་ཀློང་དུ་སྐྱབས་རྗེ་

རྒྱལ་ཚབ་མདུན། །མཁྱེན་བརྩེའི་སྙན་བརྒྱུད་ཡང་ཕུར་བསྒྲགས་དབང་
གི། །མཐའ་ཅན་རིན་གཏེར་དབང་ལུང་ཆ་ཚང་ཞིག །ཐོབ་པའི་ཞལ་བཞེས་
གནང་ལ་གསོལ་བ་འདེབས། །ཆོས་རྗེ་ས་པཎ་ཕྱེད་སྐྱིལ་ཆོས་འཆད་
ཅན། །འཇམ་དཀར་སྨྲ་སེང་ཡེ་ཤེས་སེམས་དཔའ་དང་། །དབྱངས་ཅན་དཀར་
མོ་མི་གཡོ་དཀར་པོ་སྟེ། །གནས་ལྔའི་ལྷར་བཅས་གཟིགས་ལ་གསོལ་བ་
འདེབས། །གནས་བསྐོར་ཕེབས་ཚེ་རྭ་སྒྲེང་ཤུགས་རྩེ་སོགས། །སྤྱན་རས་
གཟིགས་དང་ཇོ་འབྲོམ་གཙོར་མཛད་པའི། །བཀའ་གདམས་བརྒྱུད་པའི་བླ་
མ་ཡི་དམ་གྱིས། །ཞལ་གཟིགས་དབང་བསྐུར་བསྩལ་ལ་གསོལ་བ་
འདེབས། །མཚུར་ཕུའི་རྒྱབ་རིར་འཁོར་ལོ་བདེ་མཆོག་སྐུ། །ཆེ་གསལ་ཞལ་
ཕྱག་ཡོངས་རྫོགས་མདུན་རིའི་བྲག །ཀརྨ་པཀྵི་སྐུ་མདོག་སྨུག་པོ་བཅས། །ཞལ་
གཟིགས་གཉིས་མེད་ཐིམ་ལ་གསོལ་བ་འདེབས། །ལྷོ་བྲག་སྨྲ་བོ་ཅོག་གནས་
ཉེ་བ་ན། །བླ་མ་མངའ་བདག་དགེ་བསྙེན་ཐོར་ཅོག་ཅན། །སྐུ་བོང་ཆེ་ཞིང་རྡོ་
རྗེ་ཐོད་པ་བསྣམས། །དབྱེར་མེད་ཐིམ་པ་ཁྱེད་ལ་གསོལ་བ་འདེབས། །སྨིན་
གྲོལ་གླིང་དུ་ཀུན་མཁྱེན་ཀློང་ཆེན་པ། །ལོ་བརྒྱད་ཚུལ་བཞུགས་དབུ་ཞྭ་ཆོས་
གོས་དང་། །ཕྱག་གཉིས་ས་གནོན་འོད་ཟེར་འཕྲོ་འདུ་ཅན། །འོད་གསལ་ཀློང་
དུ་མཇལ་ལ་གསོལ་བ་འདེབས། །སྨིན་གཏེར་གནས་གྱུར་རྡོ་རྗེ་གླིང་པ་
ནི། །པད་ཞྭ་ན་བཟའ་སྔོ་ཞིང་ཕྱམ་རྩེ་དཀྲིས། །དཀྱིལ་འཁོར་མང་སྤྲུལ་རང་
གཏེར་དབང་རྫོགས་མཐར། །གླེགས་བམ་བཀའ་གཏད་བཞེས་ལ་གསོལ་བ་

གསོལ་འདེབས་ཀྱི་ཚོམས།
འདེབས། །རང་བྱུང་རྡོ་རྗེ་ཞྭ་ནག་ཆོས་གོས་མནབས། །ཕྱག་གཉིས་ཆོས་འཆད་
ཅན་གསལ་དེ་ཉིད་ཀྱི། །གསུང་འབུམ་ཡོངས་རྫོགས་བཀའ་གཏད་ཚུལ་དུ་
ནི། །ཐོབ་པའི་ཉམས་སྣང་བཞེས་ལ་གསོལ་བ་འདེབས། །གནས་མདོ་ཆགས་
མེད་སྒོམ་ཞུ་ཅན་ཞིག་གིས། །གསུང་འབུམ་གཏད་མཐར་གླེབས་བམ་ཆོས་
བརྩེགས་གྱུར། །དེ་ཉིད་ཐུགས་ཆེན་འཁོར་བ་དོང་སྤྲུགས་བཞེངས། །ཁྱེད་སྐུ་
དབྱེར་མེད་ཐིམ་ལ་གསོལ་བ་འདེབས། །བསམ་ཡས་དབུ་རྩེ་བར་ཁང་ཧས་པོ་
རིར། །མཆོད་བསངས་རི་ཁྲུས་རབ་གནས་དམ་བསྒྲགས་ཚེ། །གུ་རུ་འཁོར་
བཅས་མཁའ་དབྱིངས་གར་སྟབས་མཛད། །སྡེ་བརྒྱད་དབང་དུ་བསྡུས་ལ་
གསོལ་བ་འདེབས། །གྲོ་ལུང་རྔོག་གཞུང་མར་པའི་འདྲ་ཞལ་དང་། །གདུང་
འབུམ་མཇལ་ཚེ་རྗེ་དེ་མངོན་སུམ་དུ། །དགྱེས་རྡོར་ལྷ་དགུར་གྱུར་ཅིང་ཨཥྚ་
ཡི། །སྔགས་ཕྲེང་དང་བཅས་ཐིམ་ལ་གསོལ་བ་འདེབས། །ཚར་ཆེན་འདྲ་ཞལ་
རྡོ་རྗེ་འཆང་དངོས་གཟིགས། །དབང་བཞི་བླངས་ཤིང་ཐིམ་པས་ཁྱེད་ཀྱི་
སྐུ། །ཀྱེ་རྡོར་ཐུགས་ཀར་བདག་མེད་ལྷ་མོ་ནི། །བཅོ་ལྔ་དང་བཅས་གསལ་ལ་
གསོལ་བ་འདེབས། །མང་མཁར་ཀ་ལ་ཕུག་ཏུ་ཐུགས་དམ་ཚེ། །རབ་བྱུང་ཆས་
ཅན་འབྲོག་མི་ལོ་ཙཱ་བ། །པཎ་ཞུ་གསོལ་ཞིང་ཕྱག་གཉིས་རྡོར་དྲིལ་
བསྣམས། །ཐ་དད་གཉིས་མེད་ཐིམ་ལ་གསོལ་བ་འདེབས། །གནམ་མཚོའི་
འགྲམ་དུ་ཕེབས་ཚེ་མཚོ་དེ་ཉིད། །དཔལ་ལྡན་འཁོར་ལོ་བདེ་མཆོག་ཕོ་བྲང་
ནི། །ཐུགས་གསུང་སྐུ་དཀྱིལ་འཁོར་བཅས་དཔའ་བོ་དང་། །མཁའ་འགྲོའི་གར་

བཅས་གཟིགས་ལ་གསོལ་བ་འདེབས། །བལ་ཡུལ་དབྱིག་གཉེན་གདུང་
འབུམ་ཐུགས་མདུན་ཚེ། །རྗེ་དེས་པཎ་ཞུ་གསོལ་ཞིང་པཎ་ཆས་ཅན། །ཕྱག་
གཡས་སྐྱབས་སྦྱིན་གཡོན་པས་མཆོག་སྦྱིན་མཛད། །ཞབས་གཉིས་རོལ་
སྟབས་གཟིགས་ལ་གསོལ་བ་འདེབས། །མཆོད་རྟེན་བྱ་རུང་ཁ་ཤོར་མཆོད་
བསྐོར་ཚེ། །སངས་རྒྱས་བྱང་སེམས་དགྲ་བཅོམ་ནམ་མཁར་བཞུགས། །མཆོད་
རྟེན་ནང་དུ་བདེ་གཤེགས་སྒྲུབ་བརྒྱད་ཀྱི། །དཀྱིལ་འཁོར་སྒྲིབ་མེད་གཟིགས་
ལ་གསོལ་བ་འདེབས། །བལ་ཡུལ་ན་རོའི་སྒྲུབ་ཕུག་པཎ་ཆེན་དེ། །སྔོ་སྐྱ་ཐོར་
ཅོག་རུས་རྒྱན་ཕྱེད་སྐྱིལ་བཞུགས། །ཕྱག་གཡས་ཐོད་པ་གཡོན་པས་བདུད་རྩི་
འཐོར། །དབང་བླངས་གཉིས་མེད་ཐིམ་ལ་གསོལ་བ་འདེབས། །འབྲས་ལྗོངས་
ལྷ་བཙུན་ཆེན་པོ་ན་ཁྲེབ་སྐུ། །རལ་ཅོག་ན་བཟའ་ཕུ་ཅན་གཟན་ཤམ་
མནབས། །ཆོས་འཆད་མཉམ་བཞག་ཐོད་ཆང་ཅན་ཞལ་གཟིགས། །དབང་
བསྐུར་དབྱེར་མེད་གྱུར་ལ་གསོལ་བ་འདེབས། །གནས་ཀྱི་ལྟེ་བ་བྲག་དཀར་
བཀྲ་ཤིས་ལྡིང་། །མཁའ་འགྲོའི་འཁོར་བཅས་ལྷ་བཙུན་ཧེ་རུ་ཀཿ ཕྱག་གཡས་
རྐང་གླིང་གཡོན་པས་ཐོད་ཆང་བསྣམས། །མདུན་མཁར་གསལ་བར་གཟིགས་
ལ་གསོལ་བ་འདེབས། །མེ་སྤྲེལ་སྨིན་ཟླའི་ཉེར་དགུར་མཚོ་པདྨར། །ཞབས་
བསྐོར་མཛད་པར་གུ་རུ་ཟ་ཧོར་མར། །ས་ར་ཧ་སོགས་པཎ་གྲུབ་མང་པོ་
ཡི། །འཁོར་གྱིས་བསྐོར་བ་གཟིགས་ལ་གསོལ་བ་འདེབས། །འཇམ་དབྱངས་
ས་པཎ་ཆོས་འཆད་གླེགས་རལ་བསྣམས། །གཡོན་པ་མཉམ་བཞག་ཚེ་བུམ་

གསོལ་འདེབས་ཀྱི་ཚོམས།
ཐུགས་ཀ་རུ། །ཚེ་དཔག་དཀར་པོའི་བདུད་རྩིའི་ཚེ་བུམ་གང་། །དེ་ལས་བདུད་
རྩི་བཞེས་ལ་གསོལ་བ་འདེབས། །འབྲས་ལྗོངས་དཀོན་སྤྱི་དྲག་པོའི་དབང་
སྒྲུབ་སྐབས། །སྐུ་ཡི་གསལ་སྣང་ནམ་མཁའི་གཏོས་དང་མཉམ། །སྤྲུལ་པས་ལྷ་
སྲིན་ཐམས་ཅད་དམ་བཏགས་ཤིང་། །སྲོག་སྙིང་གདན་དུ་བསྟིམས་ལ་གསོལ་
བ་འདེབས། །རྡོ་རྗེ་གདན་དུ་བྱང་ཆུབ་ཆེན་པོ་ཉིད། །ཐུབ་དབང་མངོན་གྱུར་
ཐུགས་ཀར་རྡོར་འཆང་དང་། །དེ་ཡི་ཐུགས་ཀར་ཀུན་བཟང་ཡབ་ཡུམ་
བཞུགས། །འཁོར་བཅས་ཡང་ཡང་གཟིགས་ལ་གསོལ་བ་འདེབས། །བྱང་ཆུབ་
ཤིང་གི་ཉེ་འགྲམ་མཆོད་འབུལ་དང་། །ལྷ་བབས་གནས་དང་མཉན་ཡོད་
གནས་མཇལ་ཚེ། །མདུན་མཁར་ཕྱོགས་མཚམས་སངས་རྒྱས་བྱང་སེམས་
བཞུགས། །དབང་དང་བྱིན་བརླབས་བསྩལ་ལ་གསོལ་བ་འདེབས། །དུར་ཁྲོད་
བསིལ་བའི་ཚལ་གྱི་སྒྲུབ་ཕུག་ཏུ། །ཤཱ་བ་རི་པ་ཕྲག་པར་རི་དྭགས་རོ། །བཀལ་
ཞིང་ཕྱག་གཡས་མདའ་དང་གཡོན་པས་གཞུ། །གནས་ལྔའི་ལྷར་བཅས་
གཟིགས་ལ་གསོལ་བ་འདེབས། །རྡོ་རྗེ་གླིང་དུ་ཏི་སེའི་གངས་ངོས་སུ། །རྗེ་
བཙུན་མི་ལ་བདེ་མཆོག་སྐུ་གྱུར་ལས། །སྤྲུལ་པའི་དཀྱིལ་འཁོར་དུ་ནི་སྙན་
བརྒྱུད་དབང་།
།གླེགས་བམ་གདམས་གཏད་བསྩལ་ལ་གསོལ་བ་
འདེབས། །འབྲས་ལྗོངས་གནས་སུ་སྙུང་བའི་ཚུལ་བསྟན་ཚེ། །ཙན་ཌ་གོ་མིས་
རྣམ་འཇོམས་བྱབས་ཁྲུས་མཛད། །ཤ་ཟ་མཁའ་འགྲོས་སྙུང་ཁམས་འཇིབས་པ་
ན། །སྐུ་ཉམས་གསལ་དྭངས་བཞེས་ལ་གསོལ་བ་འདེབས། །གཏེར་ཆེན་མཆོག་

གླིང་གུ་རུའི་ཆས་ཅན་གྱིས། །བྱབས་ཁྲུས་མཛད་མཐར་སྒྱུ་འཕྲུལ་ཚེ་དཀར་
གྱི། །དཀྱིལ་འཁོར་སྤྲུལ་ཏེ་དབང་བཞི་རྒྱས་པ་ཞིག །ཤིན་ཏུ་གསལ་བར་
བཞེས་ལ་གསོལ་བ་འདེབས། །གདུལ་བྱའི་དོན་དུ་ཞིང་གཞན་གཤེགས་པའི་
ཚེ། །ས་གཞི་ཆེར་གཡོས་མཚན་མོར་འོད་དང་བཅས། །སྐྱེ་མེད་ཨ་ཡི་གདངས་
དབྱངས་སྒྲོག་བཞིན་དུ། །འོད་གསལ་ཀློང་དུ་བཞུགས་ལ་གསོལ་བ་
འདེབས། །འོན་ཀྱང་ཁྱེད་ཀྱི་གསང་གསུམ་ཡོན་ཏན་ནི། །བསྐལ་མང་གཞལ་
ཡང་ས་བཅུའི་འཕགས་པ་ཡི། །སྤྱོད་ཡུལ་མིན་ན་བྱིས་བློས་ག་ལ་དཔོག །དེ་
ལྟར་ན་ཡང་དད་པའི་གསོས་སུ་སྤེལ། །བླ་མའི་ཡོན་ཏན་དྲན་ཅིང་གསོལ་
བཏབ་པས། །ཉམ་ཐག་སྐལ་དམན་ཁྱེད་ཀྱི་རྗེས་འཇུག་ཀུན། །འདི་དང་ཕྱི་མ་
བར་དོའི་གནས་སྐབས་སུ། །བྱིན་གྱིས་རློབས་ཤིང་ཐུགས་རྗེས་བཟུང་དུ་
གསོལ། །ཁྱད་པར་རྩ་བའི་ཕ་མ་སྤུན་སྲིང་གཙོས། །བདག་ལ་བཟང་ངན་
འབྲེལ་བའི་སྐྱེ་འགྲོ་ཀུན། །ལས་དང་ཉོན་མོངས་རྦ་རླབས་འཁྲུགས་པ་
ཡི། །འཁོར་བའི་མཚོ་ལས་མྱུར་དུ་བསྒྲལ་དུ་གསོལ། །བདག་ཀྱང་འདི་ནས་
བྱང་ཆུབ་སྙིང་པོའི་བར། །འབྲལ་མེད་ཁྱེད་ཀྱི་ཞབས་དྲུང་སྐྱེས་གྱུར་
ནས། །གསུང་གི་གསང་མཛོད་ཇི་སྙེད་འཛིན་བྱས་ཏེ། །འགྲོ་ཀུན་བྱང་ཆུབ་
མཆོག་ལ་འགོད་པར་ཤོག །དེ་ཡི་དགེ་བ་སྤྲིན་དཀར་བླ་བྲེ་ལས། །ཕན་བདེ་
འདོད་དགུའི་གྲུ་ཆར་འཇོ་བ་ཡིས། །སྲིད་ཞིའི་དཔལ་གྱི་ལོ་ཏོག་རབ་རྒྱས་
ཏེ། །རྣམ་གྲོལ་འབྲས་བུས་ཡིད་ཅན་ཚིམ་པར་ཤོག །

གསོལ་འདེབས་ཀྱི་ཚོམས།
ཅེས་རྗེ་བཙུན་བླ་མ་རྡོ་རྗེ་འཆང་དངོས་འཇམ་དབྱངས་ཆོས་ཀྱི་བློ་གྲོས་མཆོག་ལ་
གསང་རྣམ་གྱི་སྒོ་ནས་གསོལ་བ་འདེབས་པ་བྱིན་རླབས་མྱུར་འཇུག་ཅེས་བྱ་བ་འདི་ནི་བོད་ཡུལ་
མདོ་ཁམས་སུ་སྐྱེས་ཤིང་། རྗེ་བླ་མ་རྡོ་རྗེ་འཆང་གི་ཞལ་སློབ་ཀྱི་གྲལ་མཐར་མཆིས་པ་མདོ་སྲིབ་པ་
ངག་དབང་ཀུན་དགའ་དབང་ཕྱུག་གིས། རབ་བྱུང་བཅུ་དྲུག་པའི་ཆུ་ཁྱི་ནག་ཟླའི་ཚེས་ནང༧རྗེ་
བླ་མའི་གསང་རྣམ་ཞལ་གསུང་ཕྱག་བསྟར་ཤོག་དྲིལ་རྣམས་